Kjempekul leilighet i et veldig hipt og hyggelig område. Serdar-i Ekrem Kadessi, gata som strekker seg fra Galata Tower til leiligheten, er en av de hyggeligste smågatene i området, fullt av kafeer og designbutikker. Sjekk ut baren på hotel Georges, som er et "usynlig" hotell i denne gaten. Fantastisk utsikt med deilig takterrasse. Drinkene er dyre, men servisen er upåklagelig. Det er mange gode restauranter i området, spesielt i Karaköy, som ligger et steinkast fra leilgheten. Avstandene er faktisk mindre enn fryktet og det kan lønne seg å gå i stedet for å ta seg rundt i taxi. Verten Kadir er veldig hyggelig og hjelpsom. Leiligheten er ren og pen, med stor balkong, kommer definitivt til å bo der igjen ved neste anledning.